ເຈົ້າໜ້າທີ່ ຮັບຜິດຊອບ ​ການ​ເລືອກ​ຕັ້ງ ໃນລັດຕ່າງໆ ຮຽນຮູ້ ການປ້ອງກັນ ຄວາມໝັ້ນຄົງ ຂອງຊາດ
ການ​ອະທິບາຍ​​​ດັ່ງກ່າວ ຈະ​​ເພັ່ງ​ເລັງ​ໃສ່ ການ​ເພີ້ມຄວາມຮູ້ ຄວາມ​ເຂົ້າ​ໃຈ ​ເຖິງຈຸດປະສົງ ​ແລະ​ຄວາມ​ສາມາດ​ ຂອງ​ຄູ່​ປໍ​ລະ​ປັກ​ສະຫະລັດ ຢູ່​ຕ່າງປະ​ເທດ.
ຫົວໜ້າອົງການສືບລັບແຫ່ງຊາດເວົ້າວ່າ ຜູ້ຕາງໜ້າຈາກບັນດາອົງການສືບລັບຂອງ ສະຫະລັດ ຈະພົບກັບເຈົ້າໜ້າທີ່ປະຈໍາລັດຕ່າງໆ ໃນວັນສຸກມື້ນີ້ ແລະວັນຈັນທີ່ຈະ ມາເຖິງນີ້ ເພື່ອອະທິບາຍໃຫ້ຊາບ ເຖິງຂໍ້ມູນລັບ ກ່ຽວກັບການຮັກສາຄວາມໝັ້ນຄົງ ຂອງຊາດຢູ່ໃນການເລືອກຕັ້ງ ຢູ່ໃນຖະແຫລງການສະບັບນຶ່ງນັ້ນ ຫ້ອງການສືບລັບເວົ້າວ່າກອງປະຊຸມດັ່ງກ່າວຈະມີຫົວໜ້າຫ້ອງການຂອງລັດ, ຫົວໜ້າຮັບຜິດຊອບໃນການເລືອກຕັ້ງຂອງລັດຕ່າງໆ, ແລະສະມາຊິກຂອງຄະນະກໍາມະການຊ່ວຍເຫລືອໃນການເລືອກຕັ້ງເຂົ້າຮ່ວມ "ໃນ ນາມທີ່ເປັນສ່ວນນຶ່ງຂອງການດໍາເນີນຄວາມພະຍາຍາມ ເພື່ອຮັບປະກັນຄວາມຊື່ສັດ ຕໍ່ໜ້າທີ່ ແລະຄວາມໝັ້ນຄົງຂອງພື້ນຖານໂຄງຫລ່າງການເລືອກຕັ້ງຂອງຊາດເປັນ ການສະເພາະໃນຂະນະທີ່ມີສະພາບແວດລ້ອມທີ່ເປັນການສ່ຽງເກີດຂຶ້ນ " ການອະທິບາຍດັ່ງກ່າວ ຈະເພັ່ງເລັງໃສ່ການເພີ້ມຄວາມຮູ້ຄວາມເຂົ້າໃຈເຖິງຈຸດປະ ສົງແລະຄວາມສາມາດຂອງຄູ່ປໍລະປັກສະຫະລັດຢູ່ຕ່າງປະເທດ ພວກເຂົາເຈົ້າຍັງ ຄາດວ່າ ຈະມີການແກ້ໄຂເຮັດໃຫ້ໄພນາບຂູ່ຫລຸດລົງ ກອງປະຊຸມທີ່ຈະດໍາເນີນໄປເປັນເວລາສອງວັນນີ້ ຈັດຂຶ້ນໃນຂະນະທີ່ມີການດໍາເນີນ ການສືບສວນຂອງໄອຍະການພິເສດ ກ່ຽວກັບການແຊກແຊງຂອງຕ່າງປະເທດ ເຂົ້າ ໃນການເລືອກຕັ້ງ ປະທານາທິບໍດີສະຫະລັດ ໃນປີ 2016 ດໍາເນີນໄປຢູ່ ແລະໃນຂະ ນະທີ່ບັນດາເຈົ້າໜ້າທີ່ຮັບຜິດຊອບ ໃນການເລືອກຕັ້ງກໍາລັງກະກຽມການເລືອກຕັ້ງ ກາງສະໄໝທີ່ຈະຈັດຂຶ້ນ ໃນເດືອນພະຈິກຈະມາເຖິງນີ້